CELEX: 62018TN0730
Language: ro
Date: 2018-12-12 00:00:00
Title: Cauza T-730/18: Acțiune introdusă la 12 decembrie 2018 – DQ și alții/Parlamentul

11.2.2019   
            
            
               RO
            
            
               Jurnalul Oficial al Uniunii Europene
            
            
               C 54/31
            
         
      Acțiune introdusă la 12 decembrie 2018 – DQ și alții/Parlamentul
      (Cauza T-730/18)
      (2019/C 54/45)
      Limba de procedură: franceza
      
         Părțile
      
      
         Reclamanți: DQ și alți 11 reclamanți (reprezentant: M. Casado García-Hirschfeld, avocat)
      
         Pârât: Parlamentul European
      
         Concluziile
      
      Reclamanții solicită Tribunalului:
      
                  —
               
               
                  declararea prezentei cereri admisibilă și fondată;
               
            în consecință,
      
                  —
               
               
                  anularea deciziei implicite de respingere a cererii de despăgubire („decizia atacată”) a reclamanților introduse la 13 decembrie 2017 în temeiul articolului 90 alineatul (1) din statut;
               
            
                  —
               
               
                  pronunțarea anulării, în măsura în care este necesar, a deciziei din 12 septembrie 2018 de respingere a reclamației introduse la 23 mai 2018 în temeiul articolului 90 alineatul (2) din statut;
               
            
                  —
               
               
                  dispunerea reparării prejudiciului moral cauzat de un ansamblu de acte și de comportamente ale Parlamentului care trebuie să facă obiectul unei aprecieri globale și pe care reclamanții îl estimează ex aequo et bono, sub rezerva reevaluării, la suma de 192 000 de euro;
               
            
                  —
               
               
                  obligarea Parlamentului la plata dobânzilor compensatorii și a dobânzilor de întârziere ajunse între timp la scadență;
               
            
                  —
               
               
                  obligarea pârâtului la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă nelegalitățile săvârșite de Parlament în calitatea sa de angajator, în special o încălcare a principiului bunei administrări și a obligației de solicitudine, o atingere adusă demnității lor, o încălcare a dreptului lor la protecția secretului medical și o încălcare a dreptului lor la condiții de muncă care să le respecte sănătatea, siguranța și demnitatea.
      Reclamanții susțin că faptele și comportamentele pe care le-au denunțat constituiau, prima facie, fapte și comportament autentice sau, cel puțin, plauzibile pe baza cărora se putea prezuma existența unor acțiuni de hărțuire morală împotriva lor și solicită angajarea răspunderii Parlamentului European ca urmare în special a pasivității acestuia cu ocazia tratării cererii lor de asistență întemeiate pe articolele 12 și 24 din Statutul funcționarilor Uniunii Europene.